**MINISTARSTVO TURIZMA**, Prisavlje 14, 10000 Zagreb, koje zastupa g. Darko Lorencin, ministar (u daljnjem tekstu: Ministarstvo),

i

\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_, \_\_\_\_\_\_\_\_\_\_, OIB \_\_\_\_\_\_\_\_\_\_\_, koje zastupa \_\_\_\_\_\_\_\_\_\_, (u

daljnjem tekstu: Korisnik) zaključili su

dana \_\_\_. \_\_\_\_\_ 2015. godine

**U G O V O R br. \_\_\_\_\_\_**

**o sufinanciranju programa i projekata strukovnih udruga u turizmu i/ili ugostiteljstvu**

**u 2015. iz sredstava Državnog proračuna za 2015. godinu**

Članak 1.

Na temelju provedenog Javnog natječaja za sufinanciranje programa i projekata strukovnih udruga u turizmu i/ili ugostiteljstvu u 2015. (Klasa: \_\_\_\_\_\_\_\_\_, Urbroj: \_\_\_\_\_\_\_\_\_ od \_\_\_\_\_\_\_\_ 2015. godine), koji je bio objavljen na mrežnim stranicama Ministarstva i mrežnim stranicama Ureda za udruge (u daljnjem tekstu: Javni natječaj) i Odluke o odabiru programa i projekata temeljem Javnog natječaja za sufinanciranje programa i projekata strukovnih udruga u turizmu i/ili ugostiteljstvu u 2015. godini (Klasa: \_\_\_\_\_\_\_\_\_\_\_, Urbroj: \_\_\_\_\_\_\_\_\_\_\_\_ od \_\_\_\_\_\_\_\_\_\_\_ 2015. godine), (u daljnjem tekstu: Odluka), Ministarstvo će isplatiti Korisniku na teret sredstava osiguranih u Državnom proračunu za 2015. godinu, na razdjelu 090 Ministarstva u glavi 05 pod šifrom P3208 aktivnost 587014, konto 3811 – Tekuće donacije u novcu iznos od

**\_\_\_\_\_\_\_\_\_\_\_ kuna**

**(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**

za financijsku potporu programa ili projekta pod nazivom

**„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“**

s rokom izvršenja prema prijavi programa ili projekta, a najkasnije do **28. veljače 2016**. godine.

Članak 2.

Sredstva iz članka 1. ovog ugovora mogu se koristiti isključivo za provedbu programa ili projekta sukladno uvjetima Javnog natječaja i prema Obrascu proračuna programa ili projekta u 2015. godinikoji je sastavni dio ovog ugovora.

Članak 3.

Dostavljeni Obrazac opisa programa ili projekta s pripadajućom dokumentacijom koju je Korisnik dostavio prijavljujući se na Javni natječaj, sastavni su dio ovog ugovora.

Članak 4.

Ministarstvo će sredstva iz članka 1. ovog ugovora isplatiti na žiroračun Korisnika broj: \_\_\_\_\_\_\_\_\_\_\_\_\_, otvoren kod \_\_\_\_\_\_\_\_\_\_\_\_\_ u dva dijela: 50% iznosa sredstava po potpisivanju ugovora, a 50% sredstava po dostavljenom izvješću iz članka 5. ovoga ugovora.

Članak 5.

Radi kontrole namjenskog korištenja sredstava Korisnik se obvezuje da će Ministarstvu dostaviti izvješće o izvršenju programa ili projekta koje treba sadržavati:

1. Obrazac opisnog izvještaja (na propisanom obrascu, ispunjenom na računalu) u papirnatom obliku i elektroničkom obliku na CD-u
2. Obrazac financijskog izvještaja (na propisanom obrascu, ispunjenom na računalu) u papirnatom i elektroničkom obliku na CD-u uz detaljno dokumentiranje svih troškova

* za bezgotovinska plaćanja - preslike računa (R1 ili R2) koji glase na Korisnika te pripadajući izvod
* za gotovinska plaćanja - preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća
* ostalu dokumentaciju – preslike putnih naloga s pripadajućim prilozima, preslike dokumenata na temelju kojih su obavljana plaćanja (ugovori, sporazumi, obračuni honorara) i sl.

1. obrazac s podacima o stavkama nastalih troškova u razdoblju obuhvaćenom izvještajem (za svaku stavku potrebno je navesti naslov, iznos, relevantno proračunsko poglavlje programa ili projekta i poziv na dokument kojim se trošak opravdava te broj izvoda o izvršenim plaćanjima)
2. obrazac s opisom svih odstupanja u izvorima financiranja u odnosu na prijedlog koji je odobren
3. priloge vezane uz provedbu projekta (listu sudionika, program provedbe aktivnosti i dr.)

Korisnik podnosi izvješće o izvršenju najkasnije **do 15. ožujka 2016. godine**. Izvješća se podnose na propisanim obrascima Ministarstva.

Članak 6.

Ministarstvo pridržava pravo kontinuiranog praćenja i vrednovanja izvršenja programa ili projekta Korisnika iz članka 1. ovog ugovora, te preispitivanje financija i troškova u bilo koje vrijeme trajanja sufinanciranja.

Ministarstvo može neposrednu kontrolu iz prethodnog stavka ovog ugovora obaviti u prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem tri dana prije planiranog izvršenja kontrole.

Ako se radi o sufinanciranju obrazovnih projekata/radionica/skupova, Korisnik je obavezan o datumu i mjestu održavanja istih obavijestiti Ministarstvo najkasnije 15 dana prije održavanja, kako bi se, po potrebi, mogao obaviti nadzor očevidom.

Članak 7.

Korisnik ovlašćuje Ministarstvo da radi nadzora namjenskog korištenja sredstava iz članka 1. ovog ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Ministarstva u ime financijske potpore.

Članak 8.

Korisnik se obvezuje pravodobno izvijestiti Ministarstvo o eventualnim objektivnim smetnjama tijekom realizacije programa ili projekta koje onemogućuju ili bitno mijenjaju opseg, vrstu planiranih aktivnosti i/ili korisnika programa ili projekta, izvršenje programa ili projekta u ugovorenom roku ili izvršenje programa ili projekta u planiranim stavkama proračuna, kako bi se mogle ugovoriti izmjene ugovornih obveza.

Članak 9.

**Izmjene ugovornih obveza Korisnik može zatražiti najkasnije 30 dana prije isteka roka izvršenja programa ili projekta. Svaka izmjena ugovornih obveza treba biti zatražena i odobrena u pisanom obliku.**

**Korisnik ne može zatražiti izmjene u provedbi programa ili projekta, produljenje roka provedbe ili prenamjenu pojedinih stavki proračuna nakon navedenog roka iz stavka 1. ovog članka.**

Zahtjev za prenamjenu dijela sredstava i/ili zahtjev za produženje roka provedbe programa ili projekta Korisnik dostavlja Ministarstvu u pisanom obliku s obrazloženjem i s prijedlogom novog obrasca proračuna provedbe programa ili projekta.

Ministarstvo ima pravo ne odobriti prenamjenu dijela sredstava i/ili produženje roka provedbe programa ili projekta ukoliko se time bitno mijenja sadržaj i priroda programa ili projekta ili ako zahtjev nema utemeljenje u objektivnim razlozima za prenamjenu i/ili produženje roka provedbe programa ili projekta.

Članak 10.

U svrhu osiguranja povrata odobrenih sredstava, Korisnik će prilikom potpisivanja ovoga ugovora priložiti **bjanko zadužnicu solemniziranu od javnog bilježnika na prvi viši iznos** na koji se može izdati bjanko zadužnica.

Instrument osiguranja plaćanja iz stavka 1. ovoga članka Ministarstvo zadržava do izvršenja obveza iz ovoga ugovora.

Članak 11.

Ako Ministarstvo utvrdi da je Korisnik nenamjenski koristio sredstva financijske potpore za izvršenje programa ili projekta iz članka 1. ovog ugovora ili nije izvršio program ili projekt u ugovorenom roku, ako nije podnio odgovarajuća izvješća u roku i sa sadržajem određenim u članku 5. ovog ugovora ili ako Ministarstvu ne omogući nadzor nad namjenskim korištenjem sredstava financijske potpore iz članka 6. i članka 7. ovog ugovora, Korisnik je dužan vratiti primljena nenamjenski utrošena ili neutrošena sredstva uz obračunate kamate u roku od 30 dana od dana primitka zahtjeva Ministarstva za povrat zaprimljenih sredstava.

U slučaju da Korisnik ne postupi u skladu sa zahtjevom iz stavka 1. Ovoga članka, Ministarstvo će aktivirati instrument osiguranja plaćanja iz članka 10. ovoga ugovora.

Članak 12.

Ministarstvo i Korisnik preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi programa ili projekta najmanje sedam godina od posljednje uplate sredstava.

Članak 13.

Ako Ministarstvo utvrdi da Korisnik nije ispunio ugovorne obveze, uskratit će pravo na financijsku potporu programa ili projekata i programa Korisnika u sljedeće dvije godine.

Članak 14.

Korisnik se obvezuje na svim tiskanim, video i drugim materijalima vezanim uz program ili projekt istaknuti logotip i naziv Ministarstva kao institucije koja sufinancira program ili projekt koji je predmet ovog Ugovora.

Korisnik je suglasan da Ministarstvo koristi i objavljuje dostavljene mu fotografije, video i audio zapise iz stavka 1. ovog članka u cilju promocije financijskih potpora, ilustracije razvoja civilnoga društva u Republici Hrvatskoj i djelovanja Ministarstva.

Članak 15.

Ministarstvo ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa ili projekta.

Članak 16.

Potpisom ovog ugovora Korisnik se obvezuje da kao korisnik bespovratnih sredstava iz javnih izvora za provođenje programa ili projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 17.

U slučaju da se spor u provedbi ovog ugovora između Ministarstva i Korisnika ne može riješiti sporazumno, spor rješava stvarno nadležan sud u Zagrebu.

Članak 18.

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka Ministarstvo.

Članak 19.

Ovaj ugovor stupa na snagu danom potpisivanja.

|  |  |  |
| --- | --- | --- |
| **ZA KORISNIKA:** |  | **ZA MINISTARSTVO:**  **Ministar** |
|  |  |  |
|  |  | Darko Lorencin |